19/01/2012 | Administración LocalMunicipal
Ames
Convocatoria de subvencións para a promoción da actividade comercial no Concello de Ames. Exercicio 2011

En sesión de Xunta de Goberno Local celebrada o 27 de decembro de 2011 prestouse aprobación as bases reguladoras da convocatoria de subvencións para a promoción da actividade comercial no Concello de Ames, correspondente ao exercicio 2011, cuxo texto figura como Anexo I. Esta convocatoria ten por obxecto establecer o procedemento e os criterios que rexerán, de acordo en todo caso cos principios de obxectividade, concorrencia e publicidade, a concesión de subvencións destinadas á reactivación da actividade económica do noso municipio, empregando como medio para tal fin ás asociacións de empresarios e comerciantes existentes no concello de Ames, que estean legalmente constituídas e que figuren debidamente inscritas no rexistro municipal de asociacións. A través da presente convocatoria, a Concellaría de Comercio, Promoción Económica, Traballo e Turismo proponse a consecución dos seguintes obxectivos: 1.1.- Obxectivos estratéxicos, ou de primeiro nivel. - Reactivar a actividade económica do Concello, como medio de loitar contra o desemprego e, con elo mellorar a calidade de vida dos nosos veciños. - A participación activa dos axentes económicos directamente implicados na reactivación dos sectores sobre os que se actúe, como medio de propiciar o exercicio constitucional de participación cidadá nas políticas públicas.1.2.- Obxectivos instrumentais, ou de segundo nivel. Para a consecución dos obxectivos estratéxicos establécense as seguintes liñas de actuación, ou obxectivos de segundo nivel: - A asunción dun papel protagonista por parte das agrupacións de comerciantes e empresarios do termo municipal, por consideralas a canle ideal para potenciar o esforzo inversor que plantexa o Concello, - Reforzar ás entidades subvencionadas e potenciar o seu autofinanciamento, primando a aquelas que acheguen unha maior porcentaxe de fondos propios ao desenvolvemento das actividades.2.1. Liñas de achega da convocatoria. Poderán ser subvencionadas as seguintes actividades: Non poderán ser obxecto de axuda na presente convocatoria as actividades ou investimentos subvencionados, no mesmo exercicio, a través doutras convocatorias tramitadas polo Concello de Ames.2.2.- Momento de realización dos gastos financiados. As actividades ou investimentos para as que se solicite a concesión da achega deberán ter sido efectuados no período que media entre o 1/01/2011 e o último día de presentación de solicitudes ao que se refire a base seguinte.3.1.- Orzamento global da convocatoria. Os gastos derivados da presente convocatoria fináncianse con cargo ás seguintes aplicacións, co límite máximo que en cada caso se indica: 3.2.- Tramitación anticipada. Aos efectos do previsto no artigo 56 do Real decreto 887/06, de 21 de xullo, polo que se aproba o regulamento da Lei 38/03, xeral de subvencións, a tramitación da presente convocatoria efectúase de xeito anticipado, o que implica: 1. Que a contía total máxima indicada nesta base ten carácter estimado, quedando supeditada á que finalmente recolla a tal efecto o orzamento municipal correspondente ao exercicio 2012, nos termos indicados na disposición adicional cuarta.2. A concesión das achegas reguladas nestas bases queda condicionada á existencia de crédito adecuado e suficiente no momento de resolución.4.1 Contía individual das achegas. O importe individual das achegas concedidas ao abeiro desta convocatoria non poderá superar os 18.000 € En caso de que o obxecto subvencionado sexa a realización dunha obra, e sempre que o interesado amose a súa conformidade, os tributos devengados por razón da mesma (taxa pola realización de actividades urbanísticas e imposto de construcións, instalacións e obras) serán deducidos do importe concedido en concepto de achega.4.2 Coeficiente de financiamento. Defínese o coeficiente de financiamento como o cociente existente entre a achega concedida e o orzamento subvencionado. Enténdese como orzamento subvencionado o gasto declarado polo interesado en relación á actividade ou investimento que sexa obxecto concreto da subvención. O coeficiente de financiamento será aplicado sobre o gasto validamente xustificado, co fin de determinar o importe final da achega que haxa de corresponder ao beneficiario. Poderán optar a estas subvencións as asociacións de empresarios e de comerciantes existentes no concello de Ames, legalmente constituídas, e que figuren inscritas no Rexistro Municipal de Asociacións. A inscrición no Rexistro deberá estar debidamente actualizada, sendo este un requisito inescusable para poder acceder á condición de beneficiario. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, Xeral de Subvencións. As entidades solicitantes non poderán ter pendente a xustificación ningunha axuda anterior do Concello, a non ser que lles fora concedida unha prórroga.6.1.- Lugar de presentación. As solicitudes deberán presentaranse no rexistro xeral do Concello de Ames, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.6.2.- Prazo de presentación. O prazo para presentar as solicitudes é de un mes, contado desde o día seguinte á publicación desta convocatoria no Boletín Oficial da Provincia.6.3.- Documentación integrante das solicitudes. As solicitudes deberán achegarse nos modelos normalizados que figuran como anexos ás presentes bases: Deberá presentarse solicitude para cada ocasión ou exercicio no que se pretenda obter unha axuda. O feito de ter presentado unha solicitude para un exercicio non implicará que se considere presentada para exercicios posteriores. A concesión das subvencións realizarase en réxime de concorrencia competitiva, e será aprobada por acordo da alcaldía, despois da proposta motivada da comisión avaliadora. Esta comisión avaliadora estará composta polos seguintes membros: 7.1.–Valoración das solicitudes. A selección das peticións e a contía das subvencións a conceder determinarase despois da consideración das actividades e investimentos a realizar, de acordo en todo caso co seguinte baremo: 7.2.–Notificación e publicidade da resolución de concesión. O expediente así tramitado someterase á Xunta de Goberno Local. A súa aprobación será notificada a todos os solicitantes no prazo máximo de dous meses desde o remate do prazo de presentación de solicitudes, expresando se foi desestimada ou estimada a súa solicitude, para os efectos de posíbeis recursos e os motivos desta. Dita resolución expresará o obxecto da subvención outorgada, a contía concedida, o coeficiente de financiamento correspondente e o orzamento subvencionado que deberá xustificar o beneficiario. A concesión en firme das subvencións xerará un dereito en favor do seu beneficiario e o correlativo compromiso para o concello que só será esixíbel cando se acredite o cumprimento das finalidades que motivaron a súa concesión en prazo e forma. En caso de gastos de investimento, a súa realización sen a previa obtención dos permisos e licencias oportunos determinará a perda irrevogable da achega concedida. Contra a desestimación expresa ou presunta das solicitudes presentadas poderán formularse os recursos que procedan. De acordo co previsto no artigo 30 do RD 887/06, no mes seguinte ao trimestre natural en que se resolva a distribución de achegas ao abeiro desta convocatoria, procederase a publicar a relación de beneficiarios, nos termos indicados en dita norma.8.1.- Prazo de xustificación. O prazo de xustificación finalizará o 31 de marzo de 2012, agás que se concede unha prórroga, a instancia de parte. Non obstante, a prórroga poderá ser acordada igualmente de oficio, cando existan razóns de interese público que así o aconsellen. A prórroga que se conceda será única, e non excederá en ningún caso do prazo de dous meses, debendo ser obxecto de publicación no Boletín Oficial da Provincia, así como na páxina web municipal.8.2.- Documentación xustificativa. A obriga de xustificar a achega concedida deberá ser cumprida mediante a presentación da correspondente MEMORIA XUSTIFICATIVA, de acordo co modelo que se recolle como ANEXO 4 a estas bases, á que se engadirá a seguinte documentación: Para os efectos da xustificación documental, con carácter xeral presentaranse os orixinais dos documentos correspondentes. Excepcionalmente admitiranse fotocopias sempre que veñan compulsadas diante de notario, polo Rexistro Xeral do Concello de Ames, polo secretario do concello ou funcionario habilitado para o efecto cando se refiran a expedientes de entidades do seu termo municipal, ou finalmente polo rexistro doutras administracións públicas, nos casos nos que se presenten os documentos a través destes.8.3.- Importe a xustificar. Para a valoración do cumprimento da finalidade básica da subvención e o seu pagamento, terase en conta o seguinte: - No caso de que se xustifique gasto por un importe igual ou superior ao orzamento subvencionado, aboásese a totalidade da subvención. - No caso de que se xustifique gasto inferior ao 100%, pero superior ao 30% do orzamento subvencionado, aboásese a parte proporcional da subvención mediante a aplicación do coeficiente de financiamento ao importe total dos gastos acreditados - No caso de que se xustifique gasto inferior ao 30% do orzamento subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo da aplicación do réxime sancionador disposto nas normas de xeral aplicación.8.4.- Xustificación extemporánea e perda da subvención. Vencidos os prazos e prórrogas sinalados nas bases sen que o beneficiario da subvención xustificase o cumprimento da finalidade que motivou o seu outorgamento, a unidade xestora requirirao para que no prazo improrrogábel de quince días, presente a xustificación correspondente. A falta de xustificación da subvención neste prazo excepcional implicará a perda da subvención e demais responsabilidades dispostas na Lei Xeral de Subvencións. Aos efectos previstos no artigo 75.3 do RD 887/2006, de 21 de xullo, polo que se aproba o Regulamento da Lei Xeral de Subvencións, a comprobación das achegas concedidas se levará a cabo do seguinte xeito: 9.1.- Número total de expedientes a revisar.1. As solicitudes presentadas serán numeradas en función da data e da hora de presentación no Rexistro Xeral do Concello.2. De entre todas as solicitudes atendidas, seleccionaranse un 15 % para o seu control posterior. A cantidade así obtida será redondeada ao exceso ata acadar un número enteiro. O número de expedientes a revisar non será nunca inferior a dous.9.2.- Expedientes obxecto de revisión. Os expedientes concretos obxecto de revisión serán seleccionados do seguinte xeito: a) A solicitude presentada en último lugar será revisada en todo caso. b) Os demais expedientes a revisar serán os consecutivamente anteriores ao indicado no anterior apartado. As subvencións serán reintegradas nos supostos previstos no artigo 37 da Lei 38/2003 de 17 de novembro. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas, sempre e cando o importe total do conxunto das mesmas non supere o custe da actividade ou investimento subvencionado. Os beneficiarios de subvencións quedarán sometidos ás responsabilidades e réxime sancionador disposto na Lei Xeral de Subvencións e, se é o caso, ao disposto no Código Penal (Lei Orgánica 10/85). A falta de xustificación na forma e nos prazos sinalados poderá ocasionar as responsabilidades que correspondan e dará lugar á execución do aval que se tivera presentado As asociacións e entidades beneficiarias de subvencións concedidas polo Concello quedarán obrigadas a someterse a todas as actuacións que este poida acordar para comprobar que os fins ós que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a concesión da subvención ou axuda. Para o non previsto nesta convocatoria serán de aplicación as normas incluídas nas Bases de execución do orzamento xeral do Concello a para o exercicio de 2012, na Lei 38/2003, xeral de subvencións e no seu Regulamento e na Lei 9/2007 de subvencións de Galicia. Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións.1.- A aprobación da presente convocatoria queda sometida á condición suspensiva da entrada en vigor do orzamento do Concello do exercicio 2012 no que se conteñan os créditos adecuados e suficientes para atender ás solicitudes que ao amparo daquela se presenten. Consonte co anterior, non se poderá realizar acto ningún que supoña directa ou indirectamente compromiso municipal de transcendencia orzamentaria en tanto non se cumpra a condición suspensiva citada no parágrafo anterior.2.- Non obstante, a entrada en vigor da presente convocatoria producirase igualmente durante a vixencia da prórroga orzamentaria, sempre en cando se acredita a existencia no mesmo de crédito adecuado e suficiente para amparar os gastos que da mesma derivan. Tendo coñecemento da liña de axudas convocada polo Concello de Ames para a promoción da actividade comercial dentro do termo municipal durante o exercicio 2011, SOLICITO ao abeiro da mesma a concesión dunha achega para a realización das actividades indicadas a continuación: Nota.- Deberase describir, DE XEITO SUFICIENTE DETALLADO, a actividade ou investimento para os que se solicita a subvención, así como o fin ou obxectivo que se espera acadar cos mesmos, de feito que resulte posible contrastar a súa efectiva consecución. En caso de que o espazo ofrecido neste cadro non fora suficiente, poderán empregarse os documentos adicionais que resulten precisos, que serán presentados xunto con esta solicitude). 1. Que COÑEZO E ACEPTO as bases da convocatoria promovida polo Concello de Ames para a promoción da actividade comercial correspondente ao exercicio 2011, e que non estou incurso en causa de incompatibilidade ou incapacidade algunha para contratar e percibir subvencións da administración pública.2. Que a entidade por min representada está ó corrente das súas obrigas tributarias e coa Seguridade Social, non estando incursa en ningunha outra causa que supoña ou poida supoñer obstáculo legal para o seu acceso á condición de beneficiario dunha achega ao abeiro da presente convocatoria.3. Que a entidade por min representada se compromete a difundir na publicidade das actividades ou investimentos subvencionados o carácter público do financiamento, indicando expresamente a colaboración do Concello de Ames, inserindo o seu logo oficial en todo o material que se utilice para dita difusión.4. Que a entidade por min representada se somete ás actuacións de comprobación e á achega da documentación que o Concello de Ames poida acordar para comprobar que as actuacións ás que dedique a subvención, no caso de que nos fose concedida, se corresponden cos fins para os que se solicita.5. Que sen perxuízo do anterior, AUTORIZO / NON AUTORIZO (tache o que non proceda) ao Concello de Ames para solicitar no nome da entidade por min representada as correspondentes certificacións da Axencia Estatal da Administración Tributaria e da Tesourería da Seguridade Social, a fin de acreditar o cumprimento destas obrigas.6. Que aos efectos do disposto no artigo 56 do Real decreto 939/05, de 29 de xullo, polo que se aproba o Regulamento xeral de recadación, mostro a miña conformidade a que os tributos municipais devengados con ocasión da realización das actividades ou investimentos subvencionados sexan compensados co importe da achega que se conceda ao abeiro desta convocatoria, Que foron efectuadas as actividades financiadas ca achega concedida polo Concello de Ames para a promoción da actividades comercial, ao abeiro da convocatoria correspondente ao exercicio 2011, resultando acadados os obxectivos propostos. Que a relación de gastos e ingresos na que ten incorrido a asociación por min representada é a que se reproduce a continuación: Ames, 10 de xaneiro de 2012 O alcalde, Santiago V. Amor Barreiro